அனிர்பன் மகாபத்ரா

அனிர்பன் மகாபத்ரா (Anirban Mahapatra) இந்தியாவைச் சேர்ந்த ஒரு நுண்ணுயிரியலாளர் ஆவார். 2022 ஆம் ஆண்டு முதல் அமெரிக்க நுண்ணுயிரியல் சங்கத்தின் தலையங்க இயக்குநராக உள்ளார். இரண்டு பிரபலமான அறிவியல் புத்தகங்களை எழுதியுள்ளார். முன்னதாக, அமெரிக்க வேதியியல் சங்கத்தில் ஒரு தலையங்கக் குழுவிற்கு தலைமை தாங்கினார்.

கல்வி
அமெரிக்காவின் ஒகைய்யோ மாநிலத்திலுள்ள ஒகைய்யோ மாநிலப் பல்கலைக்கழகத்தில்  நுண்ணுயிரியலில் முதுகலைப் பட்டமும் முனைவர் பட்டமும் பெற்றுள்ளார். அமெரிக்க வேதியியல் சங்கத்தில் இருந்தபோது பல அறிவியல் இதழ்களைத் தொடங்கினார்.

முன்னணி இந்திய தேசிய நாளிதழான தி இந்துசுத்தான் டைம்சு பத்திரிகையில் ஒரு பிரபலமான அறிவியல் பத்தியை எழுதுகிறார். இவரது அறிவியல் பத்திகள் இலண்டனிலிருந்து வெளிவரும் தி மார்னிங் காண்டெக்சுட்டு பத்திரிகையிலும் வெளியிடப்பட்டுள்ளன.

வெளியீடுகள்
மகாபத்ரா இரண்டு பிரபலமான அறிவியல் புத்தகங்களை எழுதியுள்ளார்:

கோவிட்-19:பெங்குயின் ரேண்டம் அவுசு இந்தியா பதிப்பகத்தால் வெளியிடப்பட்ட புனைகதைகளிலிருந்து உண்மைகளைப் பிரிக்கும் புத்தகம்.

மருந்துகள் வேலை செய்யாதபோது: இயக்கர்நாட் புக்சு வெளியிட்ட நவீன மருத்துவத்தை முடிவுக்குக் கொண்டுவரக்கூடிய மறைக்கப்பட்ட தொற்றுநோய்.

சுகுமார் ரங்கநாதன் தி இந்துசுத்தான் டைம்சில் கோவிட்-19: புனைகதையிலிருந்து உண்மையைப் பிரித்தல் என்ற தலைப்பிலான புத்தகத்தை மதிப்பாய்வு செய்தார். தேவங்சூ தத்தா அதை பிசினசு சிடாண்டர்டில் மதிப்பாய்வு செய்தார். இரஞ்சோனா பானர்ச்சி தி ஏசியன் ஏச்சில் புத்தகத்தை மதிப்பாய்வு செய்தார்.

சுசேதா தாசுகுப்தா, மருந்துகள் வேலை செய்யாதபோது: இயக்கர்நாட் புக்சு வெளியிட்ட நவீன மருத்துவத்தை முடிவுக்குக் கொண்டுவரக்கூடிய மறைக்கப்பட்ட தொற்றுநோய் என்ற புத்தகத்தை தி ஏசியன் ஏச்சில் மதிப்பாய்வு செய்தார்.  சோமா தாசு, தி ஃபைனான்சியல் எக்சுபிரசில் புத்தகத்தை மதிப்பாய்வு செய்தார். இந்தப் புத்தகம் இந்தியா டுடேவின் வலையொலியில் இடம்பெற்றது.

மேற்கோள்கள்

 வெளி இணைப்புகள் 
 Personal website

பகுப்பு:வாழும் மக்கள்
பகுப்பு:இந்திய நுண்ணுயிரியலாளர்கள்